Des del principi de Roma, els Patricis i les seves famílies constitueixen el primer esgraó social. Aquests patricis posseïen esclaus, probablement moltes vegades en gran nombre. Els Patricios estan en la base de la fundació de Roma i per tant són ciutadans romans.\nMés tard el dret de ciutadania s'estén a les anomenades minoris gent, és a dir als que procedents d'altres ciutats o dins de la mateixa ciutat sense ser patricis, van adquirir la ciutadania romana.\nAl costat dels Patres i les Minoris gent, estan els anomenats "habitants" (incolae), és a dir aquells que poblen la ciutat però no tenen dret de ciutadania. Bàsicament aquests habitants estan formats pels clients dels Patricis (gairebé tots antics esclaus alliberats o els seus descendents, però també habitants de ciutats derrotades i exilats subjectes a patronatge d'un patrici), als quals es sumaven alguns estrangers establerts a Roma amb les seves famílies, sense dret de ciutadania, als quals s'anomenave els hospitium.\nEl numero de clients és molt important, i els llaços de dependència s'afluixen al cap d'algunes generacions (o bé la família Patricia s'extingueix de vegades). Passat el temps els incolae (clients i hospitium) constitueixen una classe social, la Plebs, i els seus integrants són els anomenats plebeus.\nEl temps va consolidar doncs dues classes socials: els Patricis i els Plebeus, que marquen l'història de la Roma republicana.


Darreres Corts Catalanes – donec perficiam\nParlament dels Patriotes per la Devolució al Fossar de les Moreres del nou de desembre de 2012\nInici de les darreres Corts Catalanes\nFa tres-cents set anys al Palau de la Generalitat s’hi celebraven Corts Catalanes. Després de prendre Barcelona el sis de novembre, un cop aixecada la població de la Ciutat Comtal en favor de l’Arxiduc, va entrar a Barcelona fent fora l’odiat Virrei Velasco. Un cop a la ciutat Carles va començar a prendre disposicions i a actuar com a rei, però un català tot just sortit de la presó, on era per oposar-se a Felip V, se li va plantar davant i li va dir amb tota solemnitat que no podia actuar com a rei fins que no hagués jurat acatar i defensar les Constitucions de Catalunya. Aquell català era Ramon Frederic de Vilana- Perles, i va prendre jurament al nou Rei per tal que pogués actuar com a tal. Aquest Català va esdevenir Protonotari de la Corona, i va tornar a prendre jurament a València i a Aragó, car havia de jurar també les seves lleis. Ràpidament l’arxiduc Carles va convocar Corts a Barcelona, ja que no podia legislar sense la acceptació dels representants de la Nació Catalana, només en corts es podien fer lleis, així era a la nostre Pàtria des de que Pere II el gran així ho estipulés l’any 1284, més de quatre segles enrere, més de quatre segles ininterromputs de sobirania nacional a través de les nostres Constitucions de Catalunya.\nEl dia cinc de desembre de 1705 van començar aquestes Corts, que són les darreres en llibertat i sobirania plena, si no és que hi posem remei, com sembla que estem fent. Es van allargar fins el 31 de Març de 1706, i en elles es van anular les fetes amb Felip d’Anjou, quan va jurar com Felip IV de Catalunya i que després no va respectar. Per això, el tribunal de Contrafaccions, que era qui vigilava l’acompliment de les lleis, evidentment també per part del Rei, ja que no n’era exempt, va pledejar contra el borbó Felip, i va guanyar els plets, i el President del Tribunal, Miquel de Calderó torna de Madrid amb sentencies favorables sota el braç. Per això, en Vilana-Perles i d’altres defensors de les Constitucions, i per tant opositors a la voluntat reial eren a la presó.\nAquesta setmana s’ha celebrat al país veí l’aniversari de la seva constitució, una joveneta de de trenta-quatre anys, que s’ha fet vella prematurament. Una Constitució feta sortint d’una dictadura, feta amb soroll de sabres i pressions de l’exèrcit i dels sectors afins a la dictadura, que varen imposar articles en aquell text que ens han volgut vendre com exemplar. Precisament els que van votar en contra, la antiga Alianza Popular, ara convertida en Partit Popular, són els que la branden com a text sacrosant i inamovible, com a garantia de tot el més sagrat, ells que no la volien. I precisament s’agafen als articles imposats per l’exèrcit com a un clau roent, són els únic que els importen, són els únics que van imposar ells.\nEn la confecció de les nostres també hi va haver soroll de sabres, l’enemic de Catalunya, el borbó Felip ara ja com a Felip V de Castella, estava amb el seu exèrcit a les portes de la ciutat. Creieu que això feu que els catalans condicionessin les seves constitucions a la amenaça de la força? És clar que no! En paraules pronunciades per el Cavaller Ferrer i Sitges davant la junta de Braços del Principat el 1713, i repetides íntegrament per primera vegada des d’aleshores en aquest mateix lloc el passat més de juliol :\nEn aquestes constitucions s’exclou als Borbons a perpetuïtat dels regnes catalans, s’estipula un torn d’ofici, pagat per l’estat per garantir el dret a defensa de tots els catalans, es segueix reconeixent el Rosselló i la Cerdanya, extirpats il·legalment de Catalunya pel tractat dels Pirineus, i tantes d’altres coses.\nAquestes constitucions nostres no us penseu que no han tingut influencia en el món, encara que el borbó Felip ens les prengués van influir i molt en dos altres estats, l’un en el seu naixement, i a l’altre en la seva reforma i modernització. La veritat és que molts dels principis i conceptes de les nostres Constitucions es troben en la dels Estats units d’Amèrica, on es podien inspirar uns revolucionaris del nou món per crear una nació lliure, en les monarquies absolutistes de la Vella Europa, o en la darrera Nació lliure d’aquest vell món i en les seves Constitucions i Llibertats.\nL’altre és precisament el Sacre Imperi, on en Ramon de Vilana-Perles va ser primer ministre de l’emperador i va endegar una complerta reforma i modernització de l’imperi en base a les Constitucions de Catalunya, que ell mateix havia ajudat a redactar i les havia signat totes en nom del rei.\nCuriós que els dos estats influïts per les nostres Constitucions siguin ara les dos grans potències occidentals, Els Estats Units i Alemanya.\nCom a catalans no ens cal cap constitució estrangera feta sota l’ombra d’un dictador difunt i amb l’amenaça i imposició militar, tenim les nostres, fetes, com ja he di també amb l’amenaça militar davant les mateixes portes de la ciutat, però que no va poder influir en els cors ni en les paraules d’uns catalans que se sabien homes lliures i que las defensaren amb la vida.\nPer això, avui i aquí, al lloc sagrat on foren enterrats els defensors de les Llibertats i Constitucions de Catalunya, tornem a reclamar al nostre Parlament electe que en faci la Devolució a la Nació, amb la proclamació de la vigència d’aquestes Constitucions de Catalunya tornarem a ser una nació lliure i sobirana, tornarem a tenir una Pàtria\n9 Desembre 2012 25 Desembre 2012 Salvador BonadaArticles, Història, Nacional, Parlaments Fossar, Patriotes per la Devolució\nEntrada anteriorBarcelona bombardejada\nSegüent entradaDe prop al fossar


Curolletes - Estora de jocs de la Jungla amb Arc - Lilliputiens\nInici / Marques / Lilliputiens\nEstora de jocs de la Jungla amb Arc – Lilliputiens\nAquesta suau estora de jocs de la Jungla de la prestigiosa marca Lilliputiens confeccionada en cotó orgànic abasta moltes activitats. De l’arc, pengen tres sonalls. Els diversos colors en contrast, les diferents activitats i els nombrosos descobriments que ofereix estimulen els sentits de l’infant. Quan el nadó creixi i tingui una mica més d’altura, els sonalls es poden fixar a la catifa i l’arc es pot retirar.\nMides: 94 x 100 x 47 cm\nComposició: cotó orgànic, mussolina orgànica, fusta de faig / Farcit: polièster reciclat\nEs pot rentar a 30º en cicle delicat\nCategories: Fins 12 mesos, Joguines de fusta, Lilliputiens\nLilliputiens és una marca belga de gran qualitat que cuida molt els detalls. Ens presenta una col·lecció de jocs i peluixos amb colors molt actuals, formes atractives i materials molt suaus pels més petits. Els seus valors són la educació, la diversió i el disseny.


Badanotis :: Badalona nomena fill adoptiu Màrius Díaz i Bielsa com a reconeixement a qui fou el primer alcalde democràtic de la ciutat després de la dictadura\nRedacción - 26/02/2020 07:08\nMàrius Díaz i Bielsa, primer alcalde democràtic de Badalona després de la dictadura franquista, rebrà divendres 28 de febrer, a partir de la 18 hores al saló de plens de l'Ajuntament, el diploma que l'acreditarà com a fill adoptiu de la ciutat, així com se'l farà entrega de la insígnia de plata de la corporació municipal.\nA l'acte al saló de plens estan convidats, a banda de la família de Màrius Díaz, els regidors i les regidores de l'actual corporació, els anteriors alcaldes i alcaldesses i els regidors i les regidores electes l'any 1979.\nDesprés de la benvinguda que oferirà l'alcalde de Badalona, Álex Pastor, i de la intervenció dels grups municipals, el periodista badaloní Enric Juliana serà l'encarregat de fer la glosa destacant la figura humana i política de Màrius Díaz. Posteriorment serà el moment del lliurament del document acreditatiu com a fill adoptiu i de la insígnia de plata de la corporació a Màrius Díaz per part de l'alcalde de Badalona, Álex Pastor.\nEl Ple de l'Ajuntament de Badalona va aprovar per unanimitat, en la sessió ordinària del passat 28 de gener de 2020, disposar que Màrius Díaz fos nomenat fill adoptiu com a "declaració pública de la ciutat que s'honra amb el reconeixement unànime de què és objecte una persona que, no essent natural del municipi hi ha tingut o té clares vinculacions, per la seva trajectòria personal en qualsevol comesa, fos o no relacionada amb l'àmbit municipal, subratllant-ne públicament aquest vincle, que es fa explícit en el testimoniatge d'aquest honor".\nTal com recull la directora del Museu de Badalona, Margarida Abras, en l'informe tècnic on acredita la trajectòria de Màrius Díaz per nomenar-lo fill adoptiu, en Màrius Díaz Bielsa va néixer el 6 d'agost de 1933 a Barbastre (Osca) i el 1950 va venir a viure a Badalona, on va residir fins al principi de la dècada del 2000, en què, un cop jubilat, es va retirar de nou a Bielsa sense trencar, però, els lligams amb Badalona.\nMàrius Díaz venir a Badalona per estudiar Nàutica a la Universitat de Barcelona, carrera que va acabar el 1955. Posteriorment, es va casar amb Teresa Lleal Galceran (1940-1988), membre d'una coneguda família badalonina, que seria també la seva companya de militància amb qui va tenir tres fills i una filla.\nVa ser membre de l'entitat badalonina Joventuts Musicals. Dedicada a la difusió musical, era una entitat legalitzada, que servia també per donar cobertura a algunes reunions de caràcter polític. Destaca igualment el seu paper com a fundador de la llibreria Al Vent (conjuntament amb Neus Ronda, casada amb Francesc Lleal, germà de Teresa). A més, va contribuir a iniciar la publicació de Comarca Exprés, una revista quinzenal que va sortir els anys 1976 i 1977, en el qual escrivien alguns joves periodistes que després han estat molt coneguts, com Enric Juliana o el fotògraf Manel Armengol. El 1977, també amb la Teresa Lleal, va formar part del nucli fundacional de l'Associació de Veïns del Centre de Badalona, que en aquells anys de la Transició, va tenir un destacat paper reivindicatiu.\nEl 1979 va ser el cap de llista del PSUC, guanyador de les eleccions municipals del 3 d'abril. Màrius Díaz va esdevenir, així, el primer alcalde de Badalona escollit democràticament des de l'època de la 2a República. Va encapçalar un govern de coalició amb el Partit dels Socialistes de Catalunya (PSC-PSOE) i Convergència i Unió (CiU) fins al 1981, i únicament amb els socialistes fins al 1983.\nDurant l'etapa en què Màrius Díaz va ser alcalde de Badalona, l'Ajuntament va fer un esforç enorme per millorar la ciutat, que patia dèficits en nombrosos aspectes, i va haver d'afrontar una greu crisi econòmica.\nAmb el suport de l'Ajuntament i l'organització d'un grup d'amics representants de la societat civil de la ciutat, tindrà lloc al Teatre Principal (carrer de Francesc Layret, 41) a partir de les 19 hores, un acte de reconeixement de la figura de Màrius Díaz.\nAl voltant de la sala principal, sense grades, el públic assistent podrà gaudir d'actuacions musicals. Com a part central de l'acte, la periodista de Badalona i conductora del programa Els Matins de TV3, Lídia Heredia, dirigirà una entrevista-col·loqui amb el periodista Enric Juliana que servirà per descobrir o recordar, vivències, polèmiques i situacions viscudes per Màrius Díaz al llarg de la seva trajectòria política.


La cantant Gemma Humet farà la versió del 'Passeig del Carme' de Pere Tàpias aquest FIMPT\nGemma Humet estarà acompanyada pel guitarrista Adrià Plana\nLa 34a edició, que se celebra del 25 fins al 28 de setembre, consolida l'aposta del "Passeig del Carme" com a himne del Festival de Música Popular Tradicional\nGemma Humet, nascuda a Terrassa el novembre de 1988, és cantant i pianista amb formació de jazz. Acompanyada habitualment pels guitarristes Pau Figueres i Adrià Plana, col·labora habitualment amb Toti Soler i Toni Xuclà. Humet és una cantant comunicativa i inspirada, enamorada de la cançó d'autor i de les veus llatinoamericanes amb aires de jazz i bossa nova. Canta en castellà, català, portuguès i anglès, amb veu continguda i calma. Gemma Humet està imposant el seu talent en diversos projectes. Enguany serà a Vilanova juntament amb Adrià Plana per versionar el "Passeig del Carme" de Pere Tàpias.\nDes que el FIMPT es va reinventar, i aquesta és la 3a edició, la cançó del vilanoví es va erigir en himne del festival. I ho va fer el 2012 de la mà de la Banda de Música Mestre Montserrat, i el 2013 amb la versió del cantaor, guitarrista i compositor valencià Carles Dènia.\nHumet i Figueras han estat aquests dies a l'estudi "Grabaciones de mentira" de Vilanova per enregistrar la seva particular versió, que els vilanovins i vilanovines podran escoltar el primer dia del FIMPT, dijous 25 de setembre en el marc dels "Preludis vora la mar salada", que inclou l'actuació del ball parlat, el concert amb el "Passeig del Carme", i el primer concert del festival, consolidant així la nova estructura formal del festival en aquesta 34a edició.\nEl Festival Internacional de Música Popular Tradicional va inaugurar noves dates i nou format el 2012 per agafar el protagonisme la música d'arrel, en una clara voluntat de retornar als orígens del certamen. El nou projecte, que compta amb una coordinació artística encapçalada enguany per Josep Contreras, té molt en compte el sector musical català, amb la participació d'escoles de música, d'entitats i institucions tant de Vilanova i la Geltrú com de tot Catalunya, bàsicament aquelles dedicades a la música i la cultura popular, i tot això sense renunciar a la seva vocació d'internacionalitat. El replanteig ha de servir, segons la regidora de Cultura Marijó Riba, "perquè la ciutat es faci seu aquest festival, i per això busquem la col·laboració d'entitats i institucions de la ciutat". La voluntat de l'organització és que el FIMPT esdevingui una eina al servei dels músics i de la música tradicional de Catalunya i dels països de parla catalana.\nL'edició de 2013, també el primer cap de setmana d'octubre, va servir per consolidar una proposta de l'any anterior: "A la lluna de Vilanova". Es tracta de fer una passejada pels carrers, places i entitats de la ciutat, amb un concert final al Foment Vilanoví. Una nit de cant tradicional amb què es vol mostrar que, a Catalunya i al veïnat mediterrani, no ha canviat el gust per cantar, amb acompanyament instrumental o sense.\nUna altra proposta consolidada d'aquesta nova etapa és la que dóna protagonisme a la gralla. Així, dissabte 27 arriba el "Sons de gralla", on diferents formacions del territori ocuparan espais de la ciutat per oferir la seva música.\nI enguany també es consolida una novetat de 2013, la Nit FIMPTera, que en aquella ocasió es va celebrar a la Nau del Ferrocarril amb la voluntat d'arribar a una major franja de públic, majoritàriament jove.\nLa proposta de les Nits FIMPTeres es consolida i augmenta aquest 2014, ja que enguany n'hi haurà tres, dues de gratuïtes -dijous amb La Colònia, divendres amb Guillamino & The Control Z's i The Gramophone Allstars-, i dissabte dissabte 27 de setembre la nit de pagament, que inclou els concerts de Yacine & The Oriental Groove, Los Manolos, UHF Stereo i el cap de cartell del festival, Zebda. Un acte que coordinen les entitats juvenils de la ciutat -enguany Endimari, Can Pistraus i Gambots-, que volen recuperar l'esperit de les nits estiuenques de FIMPT amb les que ells van créixer.\nLes entrades i abonaments ja són a la venda a la web del FIMPT. Els abonaments costen 40 euros i inclouen els tiquets de consumició de "A la lluna de Vilanova", l'activitat de pagament de Sons de Gralla amb el grup Vinardells, el concert a l'Auditori Eduard Toldrà de l'Orquestra Tradicional Catalana de Música Llatina, la producció pròpia d'aquesta edició del festival, els dos concerts íntims al Foment Vilanoví i l'entrada de la Nit FIMPTera de dissabte, a més de l'entrada gratuïta a les 3 sessions de Doc'PT.\nPel que fa a les entrades, s'ofereix una promoció de les 100 primeres entrades de les Nits FIMPTeres a 10 euros, que un cop s'esgotin en costaran 15.


Com treballar el SEO d’una web? -\nHi ha diverses formes de treballar el SEO o posicionament orgànic d’una web, però el que és indiscutible és que és una acció de marketing digital que cal fer, ja que en el món on-line “la web és casa nostra”, i cada dia milers d’usuaris busquen a través de google i de paraules clau, que poden estar directament relacionades amb el vostre projecte i que poden conduir directament a la vostra web. Si la seva pàgina web no es troba llistada en les primeres posicions dels resultats de la recerca, passarà desapercebuda per a tots aquells usuaris interessats en els productes o serveis, amb una conseqüent pèrdua de negoci que seria fàcilment evitable.\nEl servei SEO o posicionament en cercadors té per objecte millorar la presència de les seves pàgines en els resultats dels cercadors, és un procés que té com a objectiu augmentar la visibilitat d’una pàgina web als motors de cerca, incrementant la posició a la pàgina de resultats. Aconseguir un bon posicionament als cercadors per aquelles paraules que els vostres clients potencials fan servir per cercar productes o serveis és una gran oportunitat de negoci.\nDes de Javajan podem treballar aquesta acció tan important de màrqueting on-line tant en webs que ja estan creades, com en les que desenvolupem de zero. En el primer cas el nostre punt de partida és fer una auditoria SEO bàsica per saber quines accions cal dur a terme, a partir d’aquí en surt un informe, que el client podria utilitzar tant per continuar treballant amb nosaltres, com per anar a una altra empresa que dugués finalment a terme les accions proposades en el nostre informe.\nEn el cas que nosaltres desenvolupem la web des de zero, ho treballem en dues fases, la primera és l’estudi de paraules clau, per saber quines són les més adequades per optimitzar en cada web i les que permetran situar al site en les primeres posicions de google. La segona són les accions SEO a realitzar per crear la pàgina web, les que permetran que la web estigui ben optimitzada i sigui visible per Google, i per tant la indexi adequadament en les primeres posicions quan hi hagi busques relacionades amb les paraules clau.\nEn propers posts explicarem amb detall com duem a terme les diferents accions de SEO.


Si Junts pel Sí i la CUP no tanquen un acord d'investidura abans del 4 de desembre, la negociació s'haurà de reprendre després del 20-D i condicionada pels resultats\nBONA SINTONIA Mas va combinar els missatges de fermesa amb l'elogi a Rajoy, a qui coneix des de fa 15 anys i de qui va dir que és "cordial i afable". GUSTAVO CUEVAS / EFE\nBarcelonaAmb l'escenari d'unes noves eleccions al març perquè Junts pel Sí i la CUP no són capaces, per ara, de tancar un acord per investir un president de la Generalitat, s'obre una etapa on el calendari català quedarà irremeiablement condicionat per l'espanyol. Si no es tanca un pacte d'investidura abans del 4 de desembre, dia en què arrencarà la campanya de les eleccions del 20-D, s'obrirà un parèntesi en les negociacions, que es reprendrien un cop passada la jornada electoral amb uns resultats que, inevitablement, acabaran condicionant la política catalana.\nAra bé, donat aquest cas, la campanya seria especialment complexa: ERC i CDC competint electoralment en unes eleccions on la CUP no es presenta mentre republicans i convergents fan pinya per intentar arribar a un acord amb els cupaires.\nEl temps per investir el president de la Generalitat\nCom que Artur Mas no va ser investit ni en primera ni en segona volta, Catalunya es troba ara dins els dos mesos reglamentaris de marge per intentar trobar un acord. Durant aquest temps es poden fer tants debats com calgui. Serà clau la "jornada de debat nacional" que la CUP té previst celebrar el 29 de novembre per definir si hi haurà acord o no abans que comenci la campanya dels comicis espanyols. La data límit per investir un president és el 10 de gener. Si s'arriba a aquest dia sense acord, l'Estatut preveu que es dissolgui automàticament el Parlament i es convoquin eleccions.\nUn cop dissolt el Parlament, les eleccions s'han de celebrar 54 dies després, és a dir, el 6 de març. Això vol dir que la campanya catalana començaria la nit del 18 de febrer. Aquest escenari obligaria els partits que tenen previst celebrar congressos a ajornar-los. Aquest és el cas de CDC, que té previst per a aquest mes el conclave de refundació. També ICV i PSC tenen a l'agenda renovar les direccions per aquestes dates.\nLa campanya del 20-D\nLa campanya de les eleccions del 20 de desembre arrencarà el dia 4 d'aquest mes a la nit. Els ciutadans de l'estat espanyol votaran per primera vegada en plena campanya nadalenca. Tant és així que en els dies posteriors a conèixer el resultat de les urnes coincidiran dos discursos clau que marcaran els inicis de la legislatura tan espanyola com catalana: el de Felip VI el 24 de desembre al vespre i el de Cap d'Any d'Artur Mas, com a president de la Generalitat en funcions si és que encara no hi ha hagut investidura a Catalunya.\nLa constitució del Congrés\nSi Mariano Rajoy va fixar les eleccions per al 20-D va ser justament perquè la constitució del Congrés fos després de les festes de Nadal. La data màxima per fer-ho és el 14 de gener. Congrés i Senat es constitueixen de forma simultània.\nLa investidura del president espanyol\nUn cop constituïdes les corts, correspon al rei Felip VI proposar un candidat a la presidència del govern espanyol després de reunir-se amb tots els representants dels partits. La mesa del Congrés fixarà la data del ple d'investidura probablement entre el 19 i el 23 de gener. Si no hi ha president ni en primera ni en segona volta, aleshores s'obre un termini de dos mesos de marge per a l'acord. Passat aquest termini, que coincidiria amb uns hipotètics comicis catalans al març, si no hi ha pacte d'investidura es dissoldrien les Corts per tornar a convocar eleccions.\ncalendari eleccions espanyoles 20-D


La casa on es va escriure ‘Platero i jo’ a la venda per 1,5 milions\nLa finca Fuentepiña en la província de Huelva s'ha posat a la venda a través del portal d'anuncis online idealista.com\nL’estada d’estiu de Juan Ramón Jiménez, conegut per escriure la famosa narració “Platero i jo” , es troba a la venda per un milió i mitjà d’euros.\nLa web idealista.com ha anunciat la venda de la qual va anar la casa on es va inspirar l’escriptor per a recrear poèticament la vida del borrico Platero. El la descripció es pot llegir “Casa i finca de pinedes del poeta Juan Ramón Jiménez. 10 hectàrees, casa principal del poeta, zona de quadres… A només 10 minuts de Mazagón i amb les millors vistes de la zona”, segons detalla la pàgina web.\nAmb el pas del temps i a causa del creixent abandó de la finca s’han anat deteriorant parts de l’habitatge i voltants, fins i tot s’ha detectat presència de persones en ella. A més, a l’octubre de l’any passat la zona on se situa i el seu entorn va ser objecte de tres incendis forestals.\nAl setembre de 2017, el Tribunal Superior de Justícia d’Andalusia (TSJA) va suspendre cautelarment el decret de 2015 de la Junta d’Andalusia pel qual s’inscrivia en el Catàleg General de Patrimoni Històric com Bé d’Interès Cultural (BIC)pel que ara mateix manquen de protecció.\nTant l’alcalde de Moguer, Gustavo Cuéllar, com la neboda néta de Juan Ramón Jiménez i representant de la seua comunitat d’hereus, Carmen Hernández Pinzón, consideren, segons ha avançat el diari Huelva Informació, “desorbitat” el preu de venda posat a Fuentepiña.\n100 anys de ‘Platero i jo’\nEn 2017 es va complir el centenari de la segona edició d’aquesta conegudísima novel·la de Huelva, que relatava la vida d’un home i la companyia de la seua borrico. Així doncs, el poble de Moguer va elaborar un ampli programa d’activitats que es van desenvolupar al llarg de l’any 2017. Entre les activitats cal destacar l’exposició de les cinc edicions de l’obra completa de ‘Platero i jo’, datades en 1917.


Virginia Woolf: la carta de suïcidi de l'escriptora feminista\nGoogle homenatja l'autora anglesa el dia en què hauria complert 136 anys\nDijous, 25/01/2018 | Actualitzada 26/01/2018 - 18:13\nVirginia Woolf és considerada una de les figures literàries més importants del segle XX. Aquesta escriptora britànica, nascuda a Londres el 1882 amb el nom d'Adeline Virginia Stephen, també és una de les veus més influents del feminisme modern gràcies als seus textos. "Les dones han viscut tots aquests segles com a esposes, amb el poder màgic i deliciós de reflectir la figura de l'home, el doble de la seva mida natural", escriu Woolf a l'assaig Una cambra pròpia. L'autora anglesa, que es va suïcidar el 28 de març de 1941, té entre la seva obra títols com La senyora Dalloway, Al far, Orlando o Les ones. Aquest dijous Virginia Woolf hauria fet 136 anys i, per això, Google l'homenatja amb un doodle.\nImatge del 'doodle' en homenatge a l'escriptora Virginia Woolf. / Google\nFilla d'un escriptor i una model, Virginia Woolf va créixer en una casa amb una gran biblioteca i amb visites freqüents d'autors que anaven a veure el seu pare. Woolf no va anar a cap escola, però va rebre classes de professors particulars i del seu pare. Va començar a escriure en un diari el 1905 i no va ser fins al 1915 que va publicar la seva primera novel·la, Fin de viaje, a través de l'editorial del seu germà. Els primers anys de la seva vida i les seves vivències van impregnar alguna de les seves obres, com Al far.\nEn la seva poderosa narrativa, Woolf va sobresortir per la introspecció dels seus personatges i la descripció de les emocions que subjauen a esdeveniments aparentment mundans. Les obres de no-ficció com Una cambra pròpia (1929) i Tres guinees (1938) mostren la decidida perspectiva feminista de Woolf al documentar la discriminació intel·lectual de les dones i la dinàmica de poder dominada pels homes de l'època.\nLa vida de l'escriptora va estar marcada per les depressions -als 13 anys va tenir la primera, al morir la seva mare- i el trastorn bipolar que va patir. Això, no obstant, no va alterar la seva productivitat literària, però sí que es va notar en la seva obra. Al final de la seva vida, la seva depressió es va agreujar amb diversos fets, com l'esclat de la segona guerra mundial o la mala acollida d'un dels seus llibres, fins que es va suïcidar. La cèlebre escriptora anglesa es va omplir les butxaques de l'abric amb pedres i es va tirar al riu Ouse a prop de casa seva, a la localitat de Sussex (Anglaterra).\nAbans de suïcidar-se va deixar una nota al seu marit, el periodista i editor Leonard Woolf. "Sento que tornaré a embogir. Crec que no podem passar una altra vegada per una d'aquelles èpoques terribles. I no em puc recuperar aquesta vegada. Començo a sentir veus, i no em puc concentrar. Així que faig el que em sembla que és el millor que puc fer. Tu m'has donat la màxima felicitat possible", comença la carta.\nLa nota, que expressa el seu amor incondicional pel seu marit, continua així: "Has sigut en tots els sentits tot el que qualsevol podria ser. Crec que dues persones no poden ser més felices fins que va venir aquesta terrible malaltia. No puc lluitar més. Sé que estic arruïnant la teva vida, que sense mi tu podràs treballar. Ho faràs, ho sé. Ja veus que no puc ni tan sols escriure això adequadament. No puc llegir. El que vull dir és que et dec tota la felicitat de la meva vida. Has sigut totalment pacient amb mi i increïblement bo. Ho vull dir, tothom ho sap. Si algú em podia haver salvat, hauries sigut tu. Ho he perdut tot excepte la certesa de la teva bondat. No puc seguir arruïnant la teva vida durant més temps. No crec que dues persones puguin ser més felices del que ho hem sigut tu i jo".\nLes seves obres s'han representat en teatres, filmat en pel·lícules i debatut en assajos. I la seva influència és tan gran que ha inspirat generacions posteriors d'autors, així com molts altres llibres i films.\nUn llegat en novel·la\n'La senyora Dalloway' (1925)\n'Al far' (1927)\n'Les ones' (1931)\n'Els anys' (1937)\n'Entre els actes' (1941\nTemes: Escriptors Doodles de Google Google


Professionals i negocis - Comptes corrents - Med1\nPosem al teu abast una àmplia gamma de comptes corrents per que puguis triar aquell que millor s’adapti a les necessitats de la teva empresa, negoci o activitat professional.\nCompte Med1 Negocis de BBVA\nUn compte corrent amb tots els serveis que necessites per gestionar el dia a dia del teu negoci o empresa de forma senzilla i pràctica.\nSense comissions per:\nIngrés o emissió de xecs.\nTargeta de crèdit o dèbit gratuïta2.\nConsulta la resta de condicions d'aquest compte posant-te en contacte amb un dels nostres gestors comercials.\n(1) Amb un màxim de 50.000 € per transferència a la UE.\n(2) L'autorització de les targetes està subjecte a les condicions habituals d'aprovació.\nCompte Med1 de BBVA (per a autònoms)\nUn compte amb condicions exclusives que et permet gestionar fàcilment el teu dia a dia bancari, i les teves activitats com a autònom.\nSense comissió de manteniment d’administració.\nTargeta VISA Col·legi de Metges gratuïta1.\nSense cost per:\nDisposicions d’efectiu ni per consultes en caixers nacionals BBVA o de la xarxa nacional Servired no BBVA2.\nTransferències nacionals o a la Unió Europea3.\nIngrés4, cobrament o emissió de xecs.\nFinançament de descoberts durant 3 dies, fins un màxim de 1.000€, sense interessos ni comissions1.\nAlertes a mòbil de qualsevol moviment registrat al teu compte.\nContracta’l en exclusiva a les oficines de Med1, ubicades a la 2a planta de l’edifici del CoMB i a les seves delegacions.\n(1) L’autorització de descoberts i targetes està subjecte a les condicions d’aprovació habituals.\n(2) Excepte caixers de la Caixa. Límit de 50 consultes i/o disposicions l'any en caixers Servired no BBVA.\n(3) Amb un màxim de 50.000 € per transferència.\n(4) Ingrés de xecs nacionals.


29 de juny de 2020 Escola, escoles, educació i ensenyament..., General\nAvui, 29 de juny de 2020, el conseller d’Educació, Josep Bargalló, ha fet la roda de premsa esperada per saber com serà el curs 2020-2021. Després de no comparèixer a la televisió pública catalana en l’únic debat que osbre el tema s’hi ha fet des que es tancaren les escoles al març, enviant-hi un tècnic que deia que no sabia res sobre com seria la reobertura i que era expert en tirar pilotes fora quan se li preguntava, per exemple, quins espais nous tindríem per a la docència i quants mestres i professors nous hi hauria. Avui ja tenim totes les respostes, o la majoria d’elles, tot i que fa mesos que les tenim. El curs que ve serà, com el que ara s’acaba. I punt i final. Allò que en castellà se’n diria «na’ de na’»\nAnem més enllà, perquè Bargalló ha afegit que, el mateix dia 29, tenia previst negociar amb els sindicats «el perfil professional del professorat, les condicions laborals, i la durada del contracte», unes declaracions que no lliguen amb la resta de la roda de premsa… o sí. Agafeu-vos si sabeu llegir i, si no, també. El perfil professional s’ha de negociar? Si farem classe com si res no passés, quins perfils professionals s’han de negociar? Quines condicions i quina durada de quins contractes cal negociar? Si ho diu ell, com a veu del Departament, no cal ni ser mitjanament llest per entendre que està anunciant condicions «especials» de contractació. I si són «especials», no patiu que seran més «precàries» o directament «molt precàries». Per a qui? Doncs si cal negociar els perfils de contractació, que semblaven clars fins ara, no patiu tampoc que tindrem munts de contractats que no accediran a la feina seguint els camins que hi havia hagut fins ara. Però, sobretot, no patiu que si del que es tracta és de contractar en situació especial, el que ara es decideixi i tinguem serà norma en un, dos o tres anys. No cal que tornem a citar Naomi Klein però el Katrina va ser això mateix i que consti que m’agradaria equivocar-me, més que res perquè d’un govern d’«esquerres» jo n’espero molt més; digueu-me il·lús…\nEn resum, Bargalló ens anuncia la destrucció de les actuals condicions de contractació? Ens anuncia un altre pas camí de desmuntar l’escola pública de qualitat? Esperò que no sigui així, però tenen la crisi, tenen la massa crítica preparada (gràcies als articulistes al seu servei i a la feinada que fa anys que han fet fundacions i il·luminats neoliberals) i ara podrien acabar tenint l’objectiu acomplert si no ens hi plantem.\nCom sempre, caldrà estar atents i esperar a veure què passa o què passarà. Les i les que no hem deixat de treballar aquests mesos, les i els docents, les que hem fet centenars de classes presencials i virtuals, els qui hem reobert els centres malgrat estar-hi en contra i expressar la nostra opinió al respecte públicament, cal que ens afanyem a veure quin serà el camí que prengui l’ensenyament en aquest país ara perquè en depèn com serà en els propers decennis.\nPassi el que passi, cal que quedi clar que el que volem continua sent una disminució de ràtios clara i decidida per poder atendre tothom, destinar el 6% del pressupost a Ensenyament (tal com el Parlament d’aquest país va acordar fa anys) per equiparar-nos a la mitjana europea, una escola que no estigui en mans de les empreses ni que sigui empresa i un ensenyament integral que doti les persones, els infants, les i els adolescents i els i les joves o adults, de totes les eines necessàries per esdevenir persones lliures i completes, vinguin de la família que vinguin i tinguin les condicions que tinguin. Això avui ni es compleix ni anem camí de complir-ho però amb el que es veu a venir pot ser molt pitjor i això no seria ni bo ni lògic.


WIFI4EU: 13 MUNICIPIS CATALANS OFERIRAN ACCÉS WI-FI GRATUÏT AMB FINANÇAMENT EUROPEU\nLa tercera convocatòria de la iniciativa europea WiFi4EU ha permès que 13 municipis catalans s’afegeixin al llistat de beneficiaris d’una ajuda de 15.000 euros per oferir wifi gratis en alguns espais públics com dependències municipals, biblioteques públiques, museus, places o parcs.\nA la província de Lleida han estat beneficiats Golmés, Balaguer, Algerri, Riner i Esterri de Cardós. Aquests se sumen al centenar de municipis que van obtenir aquest ajut a la segona convocatòria i als quaranta-quatre de la primera. La ciutat de Lleida va obtenir-la al 2018.\nCONVOCATÒRIA DE LA SEGONA EDICIÓ DEL PREMI D’INNOVACIÓ TURÍSTICA DE L’EUROREGIÓ PIRINEUS MEDITERRÀNIA\nL’objectiu del premi és reconèixer les start-ups o joves empreses consolidades del sector turístic, ajudar-les a millorar la seva competitivitat i crear vincles entre start-ups als tres territoris de l’Euroregió.\nLa convocatòria té tres objectius principals:\n1. Recompensar les start-ups o joves empreses del sector turístic –amb un component d’Innovació– que tinguin un model econòmic que permeti el seu desenvolupament en els territoris de l’EPM.\n2. Posar en contacte els professionals del turisme amb start-ups que puguin oferir serveis o productes que millorin la seva competitivitat.\n3. Crear vincles entre start-ups als tres territoris i satisfer les expectatives i necessitats de cadascuna.\nLes empreses que s’hi poden presentar han d’estar situades a Catalunya, a les Illes Balears i/o a Occitània. Es preveuen tres premis, amb ajuts financers de 3.000, 5.000 i 7.000 euros, respectivament.\nTermini: 5 de novembre 2019\nCONVOCATÒRIA D’AJUTS PER DONAR SUPORT A LA DIFUSIÓ DE LA INFORMACIÓ RELACIONADA AMB LA POLÍTICA DE COHESIÓ EUROPEA\nLa finalitat d’aquesta convocatòria és donar suport a l’elaboració i la difusió d’informació i continguts relacionats amb la política de cohesió de la UE, i més concretament:\n• Promoure i afavorir una millor comprensió del paper de la política de cohesió de la UE a l’hora de donar suport a totes les regions de la UE.\n• Donar a conèixer en major mesura els projectes finançats per la UE.\n• Difondre informació i estimular un diàleg obert sobre la política de cohesió i els seus resultats.\n• Fomentar la participació ciutadana en assumptes relacionats amb la política de cohesió.\nEls sol·licitants poden ser: mitjans de comunicació, universitats, agències de comunicació i altres entitats públiques i privades (excepte les autoritats de gestió o organismes intermedis de gestió de finançament europeu). Els ajuts seran d’entre 70.000 i 300.000 euros per cobrir un màxim de 80% de les despeses.\nTermini: 10 de desembre 2019\nMés informació: Comissió Europea- DG Regio\nL’EUROPE DIRECT LLEIDA OFEREIX SESSIONS INFORMATIVES “EUROPA A L’ABAST” A L’INSTITUT MUNICPAL D’OCUPACIÓ DE LLEIDA\nEl passat 23 d’octubre el centre Europe Direct Lleida va oferir dues sessions informatives sobre Europa i la Unió Europea a alumnes de vendes i hostaleria de l’Institut Municipal d’Educació.\nEn aquestes sessions, que formen part del programa “Educació a l’abast” que l’Ajuntament de Lleida ofereix a tots els centres educatius de la ciutat, s’explica de manera amena i didàctica com funciona la UE, quines són les seves principals institucions i presa de decisions, així com les oportunitats i programes de mobilitat per a joves que ofereix la UE.\nEls centres interessats en acollir una sessió informativa “Europa a l’abast” es poden posar en contacte amb l’Europe Direct Lleida.\nNOVA CONVOCATÒRIA DE LA INICIATIVA DISCOVER EU PERQUÈ ELS JOVES VIATGIN GRATIS PER EUROPA\nDiscoverEU és una iniciativa de la UE que ofereix als joves de 18 anys l'oportunitat de conèixer Europa a través d’un viatge amb el passi Interrail.\nEl proper període de candidatures per als joves que hi vulguin participar estarà obert del 7 al 28 de novembre 2019. Requisits per participar-hi: haver nascut entre l'1 de gener i el 31 de desembre de 2001 (ambdós inclosos) i tenir la nacionalitat d'un dels estats membres de la UE.\nEls joves seleccionats (prèvia participació en un concurs), podran fer un viatge de fins a 30 dies de durada entre l’1 d’abril i el 31 d’octubre de 2020.\nMés informació i inscripcions a Portal de la Joventut UE\nConvocatòria de vuit beques de formació pràctica a l’IEMED (de gener a desembre 2020) per a joves amb titulació superior en els següents àmbits: polítiques euromediterrànies i EuroMeSCo; recursos, enquesta euromed i anuari; món àrab i mediterrani; polítiques regionals mediterrànies i desenvolupament humà; cultura i societat civil a l’espai euromed; igualtat de gènere a la mediterrània; web corporatiu, xarxes socials i premsa; suport nstitucional i relacions euromediterrànies.\nRequisits: cal disposar d'un títol universitari, tenir la nacionalitat d'un dels 43 estats de l'àmbit euromediterrani i tenir menys de 30 anys el dia de la publicació de la convocatòria.\nPresentació de candidatures fins el 13 de desembre de 2019.\nGeneralitat de Catalunya- tràmits\nOFERTES DE FEINA A ÀUSTRIA PER LA TEMPORADA HIVERN 2019/20\nProcés de selecció de professionals de l'hostaleria per treballar a Vorarlberg (Àustria). S’ofereixen llocs de treball de cambrer/a, cuiner/a i cambrer/a de pis. L’equip tècnic dels serveis públics d’ocupació austríacs de la regió de Vorarlberg especialitzat en els sectors d’Hostaleria i Gastronomia (HoGa) realitzarà les entrevistes de selecció a Barcelona, el dia 21 de novembre.\nRequisits: formació finalitzada i/o experiència, en funció del lloc de treball; Coneixements de llengua alemanya o anglesa (diferents nivells en funció de l lloc de treball).\nPresentació de sol·licituds fins el 8 de novembre 2019.\nLA COMISSIÓ EUROPEA PREPARA EL CAMÍ PER A UN NOU PROGRAMA QUE PERMETI ALS ARTISTES EUROPEUS TREBALLAR A L’ESTRANGER\nLa Comissió ha assajat amb èxit un nou programa per promoure la mobilitat dels artistes i els professionals de la cultura. El projecte pilot i-Portunus, finançat a través del programa Europa Creativa de la UE, és un resultat concret de la Nova Agenda Europea per a la Cultura adoptada en 2018. Amb un pressupost d'1 milió d'euros en 2019, i-Portunus ha finançat a 343 artistes i professionals de la cultura de l'àmbit de les arts escèniques o visuals procedents de 36 països perquè passin un període de 15 a 85 dies treballant a l'estranger.


Kinston (Alabama) - Viquipèdia, l'enciclopèdia lliure\n31° 13′ 14″ N, 86° 10′ 15″ O / 31.220503°N,86.170782°O / 31.220503; -86.170782\nKinston és una població del Comtat de Coffee a l'estat d'Alabama (Estats Units d'Amèrica).\nSegons el cens del 2000 Kinston tenia una població de 602 habitants, 257 habitatges, i 168 famílies. La densitat de població era de 47,6 habitants per km².\nDels 257 habitatges en un 30% hi vivien nens de menys de 18 anys, en un 49,8% hi vivien parelles casades, en un 12,5% dones solteres, i en un 34,6% no eren unitats familiars. En el 33,1% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,99.\nPer edats la població es repartia de la següent manera: un 24,8% tenia menys de 18 anys, un 7,6% entre 18 i 24, un 26,6% entre 25 i 44, un 23,4% de 45 a 60 i un 17,6% 65 anys o més.\nL'edat mediana era de 39 anys. Per cada 100 dones hi havia 87 homes. Per cada 100 dones de 18 o més anys hi havia 79,8 homes.\nLa renda mediana per habitatge era de 30.875 $ i la renda mediana per família de 36.250 $. Els homes tenien una renda mediana de 24.750 $ mentre que les dones 16.838 $. La renda per capita de la població era de 14.738 $. Aproximadament el 10,1% de les famílies i el 17,6% de la població estaven per davall del llindar de pobresa.\nBabbie (17 km)\nHorn Hill (14 km)\nOpp (11 km)\nSamson (17 km)\nSanford (23 km)\nObtingut de «https://ca.wikipedia.org/w/index.php?title=Kinston_(Alabama)&oldid=19237825»\nLa pàgina va ser modificada per darrera vegada el 24 nov 2017 a les 18:04.


Rajoy: "Voteu-nos per una Catalunya unida, espanyola i europea, i no dividida i fora del món"\nEl president del govern espanyol es mostra convençut a Barcelona que els populars faran un "gran suport" el 25-M també per aturar el procés sobiranista. Erigeix els populars catalans en la garantia que a Catalunya "no passarà res que després s'hagi de lamentar"\nSánchez Camacho, Rajoy i Cañete, en el míting de Barcelona / CÈLIA ATSET\nBarcelonaEl president del govern espanyol, Mariano Rajoy, ha demanat el vot per al PP per "una Catalunya unida, espanyola i europea, i no dividida i fora del món i aïllada". Ho ha dit en el míting central de la campanya del PP a Catalunya, acompanyat pel candidat Miguel Arias Cañete, la presidenta del PP a Catalunya, Alícia Sánchez-Camacho, i el candidat català, Santiago Fisas. Rajoy ha erigit els populars catalans en la "garantia que a Catalunya no passarà res que després s'hagi de lamentar".\nEn un míting davant unes 2.000 persones al Barcelona Teatre Musical, Rajoy ha presumit de les reformes que, a criteri seu, han portat Espanya cap al camí de la recuperació econòmica. Però el cert és que el públic que l'ha anat a veure no ho ha fet tant per sentir les meravelles de la gestió econòmica del seu govern com per rebre l'escalf de Rajoy davant el repte sobiranista català. I no els ha decebut, perquè els ha posat d'exemple i garantia de la "pluralitat" a Catalunya. "Vosaltres defenseu el que Catalunya ha estat sempre", cosa que "hauria de fer tothom", ha etzibat dirigint-se a les bases del PP.\nEl líder dels populars, en un clar intent per insuflar moral de victòria als seus a Catalunya, ha advertit un cop més que ”el que sigui Espanya ho decideixen tots els espanyols i a cap espanyol se'l pot privar del seu dret a decidir", per una qüestió de "respecte a la història de molts segles de convivència i respecte”.\n"Sou importants perquè no sou nacionalistes, ni accepteu que ningú reparteixi carnets de catalanitat, simplement perquè sou catalans, i no preteneu que tothom pensi i actuï en aquesta terra com vosaltres", ha afirmat Rajoy dirigint-se als militants del PP a Catalunya, que "representeu molta més gent de la que imagineu", fins i tot gent que no els vota i que "sentiria una gran inquietud si calléssiu". "Ser nacionalista no és una obligació, només faltaria, sou catalans i no defenseu res estrany per a Catalunya, sinó el que ha estat sempre Catalunya des de fa molts segles", ha insistit.\nEl candidat popular, Miguel Arias Cañete, ha advertit també que els "cants separatistes" formen part del passat. "El futur és una altra cosa: és unió, sumar esforços i construir Catalunya des de dins d'una Espanya potent en una Unió Europea solidària", ha clamat Cañete, que ha fet una crida a concentrar al voltant del PP el vot dels que creuen en la recuperació i en la unitat d'Espanya.\nEl PP i la gran coalició\nDe fet, Cañete ha advertit de la "inutilitat" del vot a partits espanyolistes minoritaris a l'Eurocambra. I ho ha fet amb una referència a la gran coalició entre populars i socialistes que governa en països com Alemanya: "Hem d'aconseguir una gran coalició a Espanya, la de tots els espanyols que estimen el seu país, al voltant del PP". "No és ni sensat ni intel·ligent dispersar energies en un vot minoritari, divisor o marginal", ha afegit Rajoy.\nLlargament aplaudits pels assistents en totes les referències al procés polític català, Rajoy i Cañete han evitat, això sí, fer cap referència a la sortida de to masclista d'aquest divendres que trencava la campanya dels populars amb un comentari que li feia perdre un dia després i amb gol en pròpia porta el cara a cara amb la rival socialista, Elena Valenciano.\nPP Catalunya CAÑETE Camacho Fisas Mariano Rajoy


Conferència de Posturologia Integrativa al Col·legi de Fisioterapeutes de Catalunya - Xevi Verdaguer\nConferència de Posturologia Integrativa al Col·legi de Fisioterapeutes de Catalunya\n20 de novembre de 2014 27 de setembre de 2011\nEl passat 26 desetembre, el Col·legi va acollir la conferència Posturologia Integrativa. L’acte fou presentat per la vocal de la Junta de Govern, Sra. Eva Cirera, que va introduir als assistents les dues persones que van realitzar la conferència: el Sr. Xevi Verdaguer i el Dr. Silverio di Rocca. El Sr. Verdaguer és fisioterapeuta especialista en alteracions craniomandibulars, posturologia clínica i odontoposturologia; psiconeuroinmunòleg; professor col·laborador de la FUB, l’EUSES i la UVic, i docent del Màster oficial de dolor orofacial i craniomandibular (CEU- Madrid). Per la seva banda, el Dr. Silverio di Rocca és doctor en odontologia, especialista en ortopèdia funcional dels maxil·lars, professor director del Curs de posturologia i posturometria clínica, màster d’ortodòncia i rehabilitació neuroclusal (Universidad Alfonso X de Madrid), professor col·laborador del Curs d’ergonomia i posturologia de l’EUF de la Laguna, expert en teràpies oclusoposturals i creador del Protocol Interdisciplinari Integrat.\nLa posturologia és la ciència mèdica que estudia l’estabilitat i equilibri del cos per tal de mantenir en estàtica i dinàmica el centre de gravetat, en la posició de menys despesa energètica oposant-se a les forces de la gravetat i a les forces magnètiques externes del camp terrestre. Ho fa a través de l’anomenat sistema tònic postural, que és la integració i interpretació neurofisiològica a nivell del Sistema Nerviós Central (SNC) d’un conjunt d’aferències i eferències que contínuament provoquen ajustaments de les cadenes musculars i del sistema fascial per mantenir la postura estable.\nLes entrades aferents o sensors més importants que es van analitzar van ser: els ulls (refracció i oculomotricitat), el peu (exterocepcio i propiocepció), l’oïda interna i el sistema trigemincervical (sutures del crani, ATM, músculs craniomandibulars, polpa dental, lligament periodontal i articulacions i músculs de c1-c2.) Totes aquestes aferències convergeixen a nivell del tronc cerebral i, per tant, s’ha d’analitzar si estem preparats per fer un tractament neurofisiològic o ho haurem de deixar amb estiraments, massatges i electroteràpia o altres tractaments simptomàtics.\nD’acord amb el senyor Verdaguer, una petita alteració de la convergència ocular, precontacte dental, trastorn de l’ATM o de recolzament podal provocarà, immediatament, un ajustament neurofisiològic de l’equilibri fascial amb tensions anormals amb les conseqüents patologies o dolors musculosquelètics pel trastorn de l’estàtica. En aquests casos –va comentar- la posturologia es basarà en l’anàlisi mitjançant tests posturals o aparells de posturometria-estabilometria de tots els receptors per tal de buscar el/els receptors alterats i un tractament etiològic a la patologia del pacient. Consistirà, inicialment, en la desprogramació del receptor alterat i, posteriorment, en la reprogramació i integració de tots els receptors.\nSens dubte, una conferència molt interessant que ens va acostar una tècnica en la qual hi té una importància cabdal el treball multidisciplinari entre l’odontòleg, el podòleg, l’optometrista i, òbviament, el fisioterapeuta.\nCategories Cursos i seminaris Etiquetes col·legi de fisioterapeutes, migranya, odontoposturologia, posturologia integrativa, psiconeuroimmunòleg, trastorn de l'ATM Navegació per les entrades\nEntrevista sobre el tractament del mal de cap i la migranya amb fisioteràpia a el 9 nou TV\nDivendres de TV3. Xevi Verdaguer i la posturologia (Part 1)


Ràdio Balaguer - La Paeria de Balaguer fa una crida perquè entitats i ciutadania participin en el procés del pressupost participatiu per fer-lo més atractiu. Les votacions han començat aquest matí i s'allargaran fins al 21 de novembre\nLa Paeria de Balaguer fa una crida perquè entitats i ciutadania participin en el procés del pressupost participatiu per fer-lo més atractiu. Les votacions han començat aquest matí i s'allargaran fins al 21 de novembre\nAquest dimecres al vespre s'ha fet a la sala d'actes de la Paeria de Balaguer la presentació de les sis propostes que l'equip de govern ha inclòs en la partida del pressupost participatiu dels comptes del 2019, una partida que suma 150.000 euros. La presentació ha anat a càrrec del Paer en Cap, Jordi Ignasi Vidal, el paer de Governació, Afers Socials i Participació, Kevin Bruque, i membres de l’empresa encarregada de dissenyar i assessorar el procés participatiu. Durant la presentació s'ha explicat als assistents el funcionament del procés de votació, els objectius i fases del procés.\nPel que fa al procés, el mateix regidor, Kevin Bruque, ha recordat avui a Ràdio Balaguer les tres maneres en què es poden fer les votacions, que han començat avui i s'allargaran fins el dia 21 de novembre. Quatre dies després, el dia 25, es donaran a conèixer les propostes que hauran obtingut més vots.\nL'objectiu del pressupost participatiu, com diu el seu propi nom, i segons explica el mateix Kevin Bruque, és fer partícip la ciutadania perquè pugui decidir en què s’inverteix una part del pressupost municipal i, alhora, obrir una mica més la Paeria a la població.\nKevin Bruque, tot i que també ha admès que l'execució dels projectes que es porten a votació no és urgent, sí que ha fet una crida perquè entitats i ciutadania hi participin per fer així un pressupost participatiu més atractiu. El mateix regidor de Participació ha recordat que tant la Paeria com la població en general estan aprenent d'aquest tipus d'iniciatives.\nLes sis propostes de l'equip de govern que es porten a votació són: la revegetació de l’Avinguda Països Catalans amb un pressupost de 39 mil euros; l’adequació de la vorera del pavelló Molí de l’Esquerrà amb 59 mil euros; el projecte d’adequació i millora del parc infantil annex del col•legi Mont-roig amb vora 72 mil euros; la substitució de les cistelles de bàsquet del pavelló 1r d’octubre amb 44 mil euros; la retirada de la pantalla visual i instal•lació de zones d’ombra a les piscines del Secà amb 10 mil euros i la senyalització urbana amb 30,5 mil euros.\nL'any que ve, el 2020, serà la ciutadania qui faci les propostes dels projectes que es portaran a votació.\nAquest matí ja s'han produït les primeres votacions a través de l'app i de la web femlanostra.balaguer.cat


Centre Excursionista Sant Boi: de desembre 2009\nCARTA DE DESEMBRE DE 2009\nPrimer de tot ens agradaria donar les gràcies , a tots aquells de vosaltres que vareu assistir a la presentació del Llibre “50 ANYS D´EXCURSIONISME A SANT BOI ” , desitgem que fos del vostre gust , i sobre tot a totes aquelles persones que han fet possible amb diferents tasques , crear aquest fantàstic llibre.\nEn un altre ordre de coses , us comentem que per aquest mes hi ha prevista una activitat, és la següent :\nDiumenge 13 de Desembre , sortida per Montserrat, al Avenc de la Dona Morta i les coves de Santa Cecília , pensada per a tota la família.\nDe cara al any vinent , ja tenim programat el primer audiovisual , que es realitzarà el divendres 15 de Gener “ LES MUNTANYES ALTAI. PEDALANT PER L'OEST DE MONGÒLIA ” tracta sobre un viatge en BTT per les muntanyes de Mongòlia.\nRecordem que ja podeu anar pensant en la renovació de les llicències per l´any vinent , si les voleu tenir preparades a començament d´any.


HP integra Android en els ordinadors domèstics - YCOM\nHP integra Android en els ordinadors domèstics\nPublicat el 25 de juny de 2013\nLa plataforma de Google es va endinsant poc a poc a les llars després de conquerir els smartphones i tablets, a través de televisors i aparells com l’HP Slate 21 que, a més, facilita també la penetració de l’arquitectura ARM en les màquines sobretaula.\nDe moment només es coneixen aquestes imatges del Slate 21 d’HP\nHewlett-Packard trenca amb els tòpics de PC sobretaula amb arquitectura x86 i sistema operatiu Windows, i presenta el Slate 21, un all-in-one (maquinari de processament, ports de comunicació i pantalla en un sol bloc) de 21,5” que funciona amb una CPU NVIDIA Tegra 4 i Android 4.2 .\nLa lògica d’aquest dispositiu i la seva orientació en el mercat són clares: si els usuaris cada cop prescindeixen més dels ordinadors de sobretaula en favor de mòbils i tablets, un cop acostumats a la forma de funcionament i plataformes de programari d’aquests, podem llançar dispositius de sobretaula que emprin el mateix paradigma de programari amb lleugeres adaptacions per a les necessitats domèstiques.\nAixí, per exemple, el Slate 21 permet imprimir en impressores HP a través d’ePrint, la solució d’impressió en el núvol que permet enviar un document a una impressora situada a qualsevol lloc del món amb tan sols l’enviament d’un missatge de correu electrònic. Per a la connectivitat externa inclou una ranura per a targes SD i, almenys, un port USB que podria ser 2.0 o, probablement, 3.0, aspecte aquest darrer que no s’ha donat a conèixer així com si inclourà un nombre més gran de ports.\nAquest ordinador domèstic també inclou teclat i ratolí convencionals, pel que es veu a les imatges subministrades per HP, no essent sense fils.\nEl preu serà atractiu: 399 €, i es posarà a la venda a l’Estat Espanyol al setembre.


El PSOE, el PP i Vox rebutgen que el Congrés investigui els diners públics per a la família reial\nLa Taula de la Cambra, seguint el criteri dels lletrats, frena la nova petició dels aliats del Govern\n14 de de setembre del 2021. 13:36\nEl PSOE, el PP i Vox han tornat a unir els seus vots a la Mesa del Congrés per frenar la tramitació de l’última iniciativa impulsada per partits aliats del Govern per investigar assumptes relacionats amb la família reial i que, en aquesta ocasió, reclamaven aclarir l’import total de diners públics que destinen a sufragar activitats tant públiques com privades dels seus membres.\nEls socis de Sánchez demanen conèixer el veritable cost de la monarquia i que els ministeris diguin quant paguen\nSegons han informat a Europa Press fonts parlamentàries, la iniciativa ha rebut només el recolzament d’Unides Podem, mentre que els altres tres partits amb presència a l’òrgan de govern de la Cambra, seguint el criteri fixat pels serveis jurídics, han votat contra la seva tramitació.\nEn concret, ERC, EH Bildu, Junts, el PDeCat, la CUP, BNG, Compromís i Més País sol·licitaven crear una comissió per investigar totes les despeses imputables a les arques públiques derivades de totes les activitats tant públiques com privades dels membres de la família reial.\nEls grups eximien expressament d’aquesta investigació la partida pressupostària que anualment s’assigna al cap de l’Estat i de la qual Felip VI disposa com jutja oportú. Ho feien en previsió que els lletrats esgrimissin l’article 65 de la Constitució, que faculta el cap de l’Estat per disposar lliurement d’aquests diners per al manteniment de la seva família i casa.\nTot i així, en la seva nota, els serveis jurídics tornen a emparar-se amb aquest article per suggerir la conveniència de no tramitar la iniciativa. També al·ludeixen a l’article 56,3, que estableix que la persona del Rei és inviolable i no està subjecta a responsabilitat, per rebutjar la pretensió d’aquests grups.


Comunicat dels presos polítics empresonats a Albacete\nEls presos polítics de la presó d’Albacete han realitzat un comunicat que ens han fet arribar a Rescat i que reproduïm a continuació :\nEN VAGA DE FAM PER DEFENSAR ELS NOSTRES DRETS\nUn cop més el Col·lectiu de Presos Polítics d’una presó ens veiem obligats a iniciar una de les lluites més dures que es poden dur a terme. A la presó d’Albacete hem començat, des del dia 15 de març, una vaga de fam indefinida com a única sortida a la greu situació que patim. El iniciar aquesta lluita ha estat una decisió a la que ens hem vist abocats per la direcció d’aquesta presó. Com us podeu imaginar ha estat una decisió dificil, hom sap que una vaga de fam pot portar greus seqüeles físiques i psíquiques, però no tenim altra sortida.\nEn aquesta presó als presos polítics ens tenen separats d’un en un en tots els mòduls que hi ha. Situació per sí mateixa molt greu ja que a l’estar sols dins d’un entorn estrany, més la impunitat que genera a certs carcellers plens d’odi i covardia, ens porta a un estat d’indefensió total. Arrel del darrer onze de març aquests fets es van agreujar molt, fins arribar al punt que un company fos agredit per uns presos socials amb el beneplàcit dels carcellers de torn. Mentrestant altres carcellers deien que poc li havien pegat i que ens ho haurien de fer a tots.\nA més en els darrers dies ens han retallat d’una manera absolutament insuportable el nostre dret de comunicar amb l’exterior. Per una banda ens han reduït a deu els i les amigues que poden venir a visitar-nos, de tal manera que acceptar-ho seria quedar-nos sense la majoria de visites. Estem a centenars de kilometres de casa nostra, per el que són bàsics els i les nostres amigues per poder omplir les comunicacions a les que tenim dret. D’altra banda ens han tret el dret a comunicar-nos telefònicament amb la família, amb tot el que significa d’aïllament i allunyament amb els nostres éssers estimats.\nDavant aquesta situació ens reafirmem en que la lluita és la única via per exigir que es respectin els pocs drets que encara ens queden dins la presó. Al mateix temps fem una crida a la solidaritat com una eina revolucionària per aconseguir trencar l’aïllament al que ens estan sotmetén.\nTxus del Bado\n28 de març del 2004\nEmpitjora l'estat de salut dels presos en vaga\nEn Zígor Larredonda, en Txus del Vado, en Jesus Mari Goikoetxea, i en Sebas Laza ja porten 20 dies en vaga de fam. Les condicions de salut estan empitjorant, tots quatre han perdut entre 10 i 12 kilos cadascun. La pitjor part se l’esta enduent el company Txus del Vado, el qual degut a la pèrdua de pes ja no es pot aixecar del llit, recordem que aquest pres va ser el que va patir la pallissa per part de dos presos de confiança incitats pels funcionaris l’onze de març. En Zigor ha perdut uns 10 kilos però el seu estat de salut encara no ha empitjorat tant.\nPer altra banda aquest cap de setmana passat (27,28-M), i després de 14 dies de vaga, el director de la presó va accedir a reunir-se amb els presos. Només es va limitar a escoltar les peticions i de moment encara no hi ha hagut cap canvi.\nPROU PALLISSES, DISPERSIÓ I AÏLLAMENTS A LA PRESÓ\nLIBERTAT PRESOS I PRESES POLÍTIQUES\nEs reparteix aigua simbolitzant la vaga de fam, davant la seu d'Institucions Penitenciàries\nES REPARTEIXEN AMPOLLES D'AIGUA SIMBOLITZANT LA VAGA DE FAM I COMUNICATS AMB LES REIVINDICACIONS DELS PRESOS POLÍTICS DAVANT LA SEU D'INSTITUCIONS PENITENCIÀRIES DE CATALUNYA\nNOMÉS BEUEN AIGUA!!!\n16 DIES EN VAGA DE FAM\nEN DEFENSA DELS SEUS DRETS I PER LA SEVA INTEGRITAT\nAquest 15 de març el pres polític català Zigor Larredonda i els 3 presos polítics bascos Txus, Sebas i Jesus reclosos a la “Prisión Provincial de Albacete” van iniciar una vaga de fam indefinida sota les següents reivindicacions :\n• L’AGRUPACIÓ DE TOTS ELS PRESOS POLÍTICS EN UN MATEIX MÒDUL.\n(El fet que els presos polítics estiguin separats en mòduls diferents facilita que es produeixin situacions com la del 11 de març on el pres polític basc Txus del Vado va ser apallissat per dos interns sense que ningú el pogués socórrer.)\n• AUGMENT DE LA RESTRICCIÓ A 10 PERSONES DE LA LLISTA DE VISITES. DISMINUCIÓ DEL PERIODE DE ROTACIÓ ( CADA 6 MESOS) D’AQUESTA LLISTA.\n(Segons l’art. 51.1 de la Llei General Penitenciària “Els interns estaràn autoritzats a comunicar PERIÒDICAMENT, de forma oral i escrita, en la seva pròpia llengua, amb familiars, amics i institucions de cooperació penitenciària, excepte als casos d’incomunicació judicial.”)\n• RESTITUCIÓ DEL DRET A PODER REALITZAR TRUCADES TELEFÒNIQUES.\n(Segons l’art. 47.1 del Reglament Penitenciari “És podrà autoritzar la comunicació telefònica dels interns als següents casos: a) quan els familiars resideixin a localitats allunyades o no puguin desplaçar-se per visitar a l’intern. b) quan l’intern hagi de comunicar alguna cosa important a la familia, al seu advocat o a algun amic”. I a l’art. 47.4 estableix que hi haurà “...una freqüència màxima de 5 trucades per setmana, davant la presència d’un funcionari i d’una duració màxima de cinc minuts...”)\nEl passat dimecres 31 de març, el col·lectiu de suport a presos i preses polítiques catalanes va realitzar una acció davant d'Institucions Penitenciàries de Catalunya.\nUna vintena de persones vestides amb "monos" blancs van repartir comunicats sobre la vaga de fam i ampolles d'aigua (ja que és l'únic que prenen) simbolitzant la vaga de fam, durant uns tres quarts d'hora. Al començar, agents de seguretat privada van tancar totes les portes impedint que pogués entrar i sortir cap persona. Durant l'acció a part de repartir ampolles d'aigua i comunicats es van penjar cartells a la façana de l'edifici i cordes amb ampolles d'aigua i cartells denunciant la situació dels presos i anunciant a la mani del dissabte 3 d'abril a les 18 h. a Canaletes(BCN)\nLa premsa que havia estat convocada, un cop més, no va aparèixer, de la mateixa manera que tampoc ho va fer a la roda de premsa que es va realitzar el dilluns passat. Aplicant la política de propaganda zero en aquest cas, com en molts d'altres, si no s'informa vol dir que no succeeix.\nSabem de sobradament qui controla els mitjans, per tant ajuda'ns a difondre aquesta noticia, moltes gràcies.\nLa setmana pasada desde Rescat i Sat vam difondre una informació sobre el trasllat del company Sebas Laza a la presó de Valdemoro. Lamentem haver difós aquesta informació ja que NO ÉS CERTA, degut a un error alhora de comunicar- nos amb familiars-advocats-presó es va produïr aquesta confusió. La qual desmentim avui després d’haver-la confirmat a través de la visita dels familiars d’aquest cap de setmana passat. I per acabar recordem que aquest pròxim dissabte dia 3 d’abril es celebrarà una manifestació a Barcelona per denunciar la retallada de drets que estan patint el col•lectiu de presos i preses polítics al conjunt de les presons espanyoles i que ha motivat aquesta vaga de fam a la presó d’Albacete. La convocatòria serà:\nRESCAT - Col·lectiu de suport als presos i preses polítics catalans\nS.A.T. - Solidaritat Antirepressiva de Terrassa\nSolidaritat amb els presos polítics en vaga de fam, des de Vilanova\nDes de Vilanova ens arriben aquestes fotografies de l'acció de suport, organitzada en aquesta vila, a en Zigor Larredonda.\nLlibertat Gabriele Kanze\nAra fa dos anys que la ciutadana alemanya Gabriele Kanze es troba a la presó. Dos anys sense que hagi començat el judici o sense que hi hagi proves sustancials contra ella. La seva odissea va començar el 14 de març del 2002, quan va ser detinguda a la frontera entre Suïssa i Alemanya per una ordre de cerca i captura espanyola per "col·laboració amb banda armada". Al 2003 va ser extraditada a l'estat espanyol. De moment la militant de la solidaritat amb els pobles d'Amèrica llatina i del moviment antiracista, és a la presó de Brieva (Àvila).\nEl rerefons de la seva persecució i el seu segrest, és que va llogar un pis a Barcelona a l'any 1993. Quan ja havia tornat al seu país d'origen, un detingut va fer declaracions sota tortura, que van portar a aquest pis. És l'única prova que hi ha contra la Gabriele. Tantmateix, després de la seva extradició per Suïssa, l'estat espanyol va modificar l'acusació, acusant-la de "pertinença a banda armada", tot i que a Alemanya es va arxivar el sumari contra ella, i el seu cas és conclòs ja fa temps.\nÉs molt freqüent aquesta situació d'existència de proves que només són tretes sota tortura, ja que la llei antiterrorista permet la incomunicació de les detingudes fins a cinc dies, sense que puguin veure ni un/a advocat/da. Per aquesta raó, països com ara Bèlgica, ja s'han negat a extraditar persones a l'estat espanyol.\nNo obstant, Alemanya va extraditar l'any 1995, el marit de la Gabriele, l'internacionalista Benjamí Ramos Vega, per un cas similar. També hi havia una declaració feta sota tortura contra ell. Finalment, en Benjamí va ser absolt d'haver llogat un altre pis a un comando d'ETA. JA que no era possible condemnar-lo per això, el jutge va bassar la seva sentència en "falsificació d'una matrícula de cotxe", entre d'altres, per poder enviar-lo per 11 anys a la presó. Després d'una campanya intensa organitzada a nivell internacional per familiars, amics i amigues, companys i companyes, així com diferents organitzacions, aquest va ser alliberat temporalment al 2001 per raons de salut. En l'actualitat ha d'emprendre viatges de 1.500 km per poder veure la Gabriele, la qual cosa comporta molt d'esforç i despesses i, a més, un risc elevat a patir un accident de trànsit. La pràctica il·legal de dispersió de presos/es a l'estat espanyol per motius polítics, ja ha conduït a morts a les carreteres de familiars que estaven de viatge a les presons.\nInsistim, fa més de dos anys que la Gabriele és a la presó. Tenim constància d'un cas similar, el de la també ciutadana alemanya Petra Elser, que en total va passar tres anys a la presó. Havia d'imposar el començament del "seu" judici mitjançant un recurs constitucional. Finalment va ser absolta i era evident que només es tractava d'un muntatge polític i jurídic.\nPer tot allò que hem exposat, temem que l'estat espanyol ni tan sols respectarà les garanties exigides per Suïssa quant al rebuig d'una condemna, només per les seves idees i conviccions.\nfamiliars, amigues i amics de la Gabriela Kanze\nTraslladen un pres polític que estava en vaga de fam, de la presó d'Albacete a Valdemoro\nEL DIRECTOR DE LA PRESÓ CONTINUA SESE ESCOLTAR LES DEMANDES DELS PRESOS EN VAGA DE FAM, JA PORTEN 10 DIES!!!SOLIDARITAT PRESOS EN LLUITA¡¡¡\nEl passat dimecres 24 de març, el pres polític Sebas Laza, va ser traslladat de la presó d'Albacete a la presó de Valdemoro, Madrid. No han informat dels motius ni del trasllat i ha hagut de ser el propi advocat del pres, el que ha hagut de trucar a la presó per assabentar-se'n. Aquest pres no havia de fer cap diligència judicial motiu pel qual els traslladen primer a Valdemoro, si no que creiem que el traslladen a Valdemoro per enviar-lo a una altra presó continuant així la dispersió. Aquest fet el veiem com un atac per part de la Direcció General d'Institucions Penitenciàries contra la vaga de fam que realitzen a Albacete, és un intent per debilitar-la i anul·lar-la a base de dispersar els presos per altres presons. A més, segurament al estar incomunicats i separats en mòduls diferents és possible que la resta de presos en vaga no se n'hagin assabentat. I també és possible que puguin fer algun altre trasllat d'algun altre pres per debilitar encara més la vaga de fam. Per altra banda des del dia 15 de març que van començar la vaga de fam van sol·licitar reunir-se amb el director de la presó per exposar-li les seves demandes. Avui 12 dies després encara no han rebut resposta ni cap data de reunió, negant de moment el diàleg. A continuació afegim un resum dels motius de la vaga de fam i les reivindicacions i un recull de les mobilitzacions convocades:\n“El passat dilluns 15 de març els presos polítics de la “Prisión Provincial de Albacete” van començar una vaga de fam indefinida degut a la retallada de drets que estan patint el conjunt de presos polítics a les presons espanyoles (restricció de visites, incomunicacions i aïllaments, restricció d'objectes a la cel•la, a lesvisites dels advocats, dificultats insuperables per poder estudiar,....) i per la pallissa soferta pel company Txus del Vado pres polític del mòdul 4. Les reivindicacions demanen simplement que es compleixin les seves lleis i es resumeixen en tres punts i mentre no es cumpleixin no aturaràn la vaga: 1. L'agrupament de tots els presos polítics en un mateix mòdul.\n2. Augment del nombre de persones autoritzades per visitar al pres i disminució del període de temps per poder- les canviar.\n3. Restitució del dret de poder realitzar un mínim de dues trucades telefòniques per setmana.” Davant d'aquesta situació s'han convocat diferents movilitzacions, esperem la vostra assistència i que les difongueu el màxim possible:\n- DIJOUS 25 DE MARÇ : CONCENTRACIONS A TERRASSA I CORNELLÀ DAVANT DELS AJUNTAMENTS A LES 19:30 I A LES 20H. RESPECTIVAMENT. Si us hi voleu sumar o en voleu convocar als vostres barris, pobles,.... no dubteu a fer-ho.\n- DILLUNS 29 DE MARÇ : CONCENTRACIÓ A LA PLAÇA SANT JAUME DE BARCELONA A LES 20H.\n- DISSABTE 3 D'ABRIL: MANIFESTACIÓ, SORTIDA DESDE CANALETES, A LA RAMBLA DE BARCELONA A LES 18H.\nUna altra de les movilitzacions ja començades i que esperem que us hi afegiu és una acció que es pot anar fent cada dia i que consisteix en: anar pillant AMPOLLES D'AIGUA buides i enganxar-hi un paper on hi posi “ZIGOR EN VAGA DE FAM” i a sota “+ INFO: WWW.RESCAT.ORG”. Un cop fet això, es tracta d'anar-les enganxant o amb brides o amb “precinto” transparent a semàfors, senyals de trànsit, parades d'autobus, i sobretot a llocs on hi hagi afluència com col·legis i instituts, mercats, estacions de tren, metro, autobusos, en avingudes i carrers amb retencions de trànsit. La idea de l'acció és que és una acció extranya però vistosa i pot provocar curiositat i interès. La intenció és que s'associï l'ampolla d'aigua amb la vaga de fam ja que és l'únic que poden ingerir. Esperem que us animeu a fer-ho i que feu rular la idea tant com pogueu. Si se us passa pel cap alguna altra idea i/o acció o per la campanya no dubteu en fer-la.\nRepresàlies contra els presos polítics\nEl pres polítics català Zigor Larredonda ha patit els darrers dies diverses restriccions a les seves condicions de vida a la presó d'Albacete, on a més el passat dijous es va produir una pallissa a un pres polític basc al módul IV. Des de dijous, el veí de Terrassa ha vist restringit a 10 el número de persones que poden visitar-lo, fent recaure els milers de quilómetres mensuals de la dispersió en molt poques persones amigues. La rotació de les persones que poden fer visites només es pot fer cada sis mesos. A més, li han denegat el dret a la trucada telefònica, permetent-li només dues si no ha tingut visita aquella setmana. Finalment, en Zigor ha vist com se li restringien el número d'objectes que pot tenir a la cel·la, restant amb dos llibres, uns pocs CD i la mínima roba imprescindible. Davant d'aquestes restriccións d'Institucions Penitenciaries, els presos polítics d'Albacete han decidit que no sortiran a realitzar visos familiars o locutoris en cas que faltés a la visita de qualsevol d'ells, i iniciaran una vaga de fam indefinida amb les següents reivindicacions:\n- L'agrupament de tots els presos polítics d'Albacete en un únic mòdul de la presó.\n- L'augment del número de persones que poden fer les visites o que s'accepti un plaç més baix de rotació d'aquestes.\nAquestes demandes estan dins els drets que la legislació espanyola reconeix a tots els presos, però han estat restringides sota criteris estrictament polítics. A Soto del Real els presos i preses polítiques es troben tancats a les cel.les des de dijous. Aquell dia a primera hora del matí, els carcellers van estar cridant per megafonia coses com “Nos estan matando y en España seguimos sin tener cojones” amb la clara intenció d'encendre als presos socials, arran de l'atemptat de Madrid, perquè agredíssin als presos polítics. La conseqüència d'això van ser algunes agressions al mòdul 8 i una pallissa a una presa política que estava en aïllament per part d'altres preses socials. A les 10h del matí del mateix dijous els carcellers tancar els presos polítics a les seves cel.les i es troben en aquesta situació des de llavors. Tancats a les cel.les, porten 4 dies sense poder sortir al pati, a les activitats, al menjador, als tallers etc. A més a més, durant el matí que la resta de presos és fora de les cel.les, els tallen la llum, de manera que no poden ni llegir, ni escoltar música etc. No sabem fins quan pot durar aquesta cituació que, de manera semblant, s'ha repetit a moltes altres presons espanyoles on hi ha hagut agressions i pallisses contra presos i preses polítiques.\n14 de març del 2004, Rescat, col.lectiu de suport a presos i preses polítiques\nContinuen les retallades als presos polítics catalans\nLes darreres setmanes els i les preses polítiques catalanes han continuat patint la retallada de drets i deteriorament de les seves condicions de vida a les presons espanyoles. Seguint una tendència apreciable a tots els centres penitenciaris les direccions estan portant a terme conjuntament l'estratègia repressiva de l'Estat i les darreres reformes del Codi Penal pactades pel PP i el PSOE.\nA la presó de preventius de Soto del Real (Madrid) els barcelonins Diego Sánchez i Juanra Rodríguez han patit un espectacular registre a les seves cel·les amb l'excusa d'un fantasmagòric intent de fuga. Els carcellers han regirat totes les pertinences personals dels presos polítics, enduent-se tots els CDs i els equips de música, i fent malbé gran part de les fotografies i llibres. Alhora, aquest darrer febrer en Diego havia de realitzar els exàmens de dret a la UNED (que ara és l'única universitat permesa pels presos) i encara no ha rebut ni la data dels exàmens i els llibres li han arribat fa poc més d'una setmana. En Juanra, després de més de quatre mesos de la seva extradició només té dues persones autoritzades per visitar-lo, i en Diego porta mesos amb un llistat restringit de deu persones.\nA la presó d'Albacete, el terrassenc Zigor Larredonda ha estat canviat del mòdul IV al II, patint un greu deteriorament de les condicions de vida: ara li han restringit fins al límit es llibres, apunts i roba que pot tenir a la cela (casi un llibre i poca roba) i al nou mòdul no pot fer activitats esportives, el pati té escassos metres i no té cap taller per fer alguna activitat. A més, la presó li manté la restricció de dues trucades al mes i tres cartes a la setmana, cosa que es suma als centenars de quilòmetres que el separen de la seva família i amics.\nA la presó de Badajoz, a més de mil quilòmetres de casa seva, la terrassenca Laura Riera continua a un mòdul de dones que no compta amb les instal·lacions més mínimes per viure. Aquest mòdul era l'anterior d'aïllament d'homes i té uns patis i cel·les molt petites. A més, també li han aplicat la restricció de les visites a deu persones, cosa que fa recaure milers de quilòmetres i centenars d'euros de despeses cada mes en molt poques persones.\nMarç del 2004, Rescat col·lectiu de suport a presos i preses polítiques\nLa ONU denuncia que la llei antiterrorista afavoreix els maltractaments\nEl relator de les Nacions Unides per a la prevenció de la tortura denuncia en el seu informe que la incomunicació que imposa la Llei Antiterrorista afavoreix la pràctica de la tortura, i denuncia també que hi ha persones amenaçades per ETA, i també la dispersió dels presoners bascos i el racisme de la policía espanyola.\nEl relator de l'ONU per a la prevenció de la tortura, Theo Van Boven, ha fet públic el seu informe referit a l'Estat espanyol. L'informe és fruit de la visita a l'estat espanyol en Octubre de 2003, en la qual es va entrevistar amb més de vint autoritats espanyoles, una desena de basques i diverses ONG, entre les quals Amnistía Internacional, Elkarri, Etxerat, Gesto por la paz, Torturaren Aurkako Taldea i Basta Ya, a la que qualifica també de ONG.\nEl relator se suma a la condemna de totes les formes de terrorisme, però adverteix que la legalitat de qualsevol mesura antiterrorista depèn de la seua adequació als Drets Humans i que el dret a estar lliure de la tortura i de qualsevol pena o tracte cruel, inhumà o degradant és absolut i inderogable. En aquest sentit denuncia que "la incomunicació crea condicions que faciliten la tortura, a més de constituir per ella mateixa una forma de tracte cruel i inhumà" i que tots els detinguts "han de tenir garantida de manera ràpida i efectiva el dret a un advocat, a consultar-lo d'una manera privada, a ser examinat per un metge de llur elecció, i a que els familiars siguen informats de l'indret de la detenció".\nAssenyla també que la pràctica de la tortura és negada per les autoritats espanyoles, però en canvi les fonts no-governamentals afirmen que els maltractaments es produeixen de manera reiterada.\nSobre la dispersió dels presoners bascos, afirma que "sembla no tenir fonament legal i és aplicada arbitrariament", recorda que la resolució 43/173 de Nacions Unides exigeix que el compliment de les condemnes es faça el màxim prop possible del seu lloc de residència i remarca que dificulta la preparació de la defensa i les visites dels familiars.\nL'informe denuncia també la tortura basada en discriminació racial que aplica la policía espanyola. Les persones d'origen estranger son identificades amb major frequència per la policía i es troben més indefenses per denunciar abusos contra els seus drets humans, sobretot els inmigrants "il·legals".\nEntre les recomanacions, a més de les ja referides respecte a la Llei Antiterrorista, demana que els interrogatoris siguen enregistrats en vídeo i que es prohibeixi l'ús de caputxes o benes que impedeixen la visió al detingut, i invita a l'Estat espanyol a signar el protocol opcional de la Convenció contra la tortura.\nEl relator afirma que "ha d'haver-hi un espai public per a debatir els temes referits als drets humans" i que "les organitzacions de drets humans han de gaudir de protecció".\nDescarregat l'informe de la ONU >>>\nCrònica del judici a Madrid\nEl dilluns 6 i el dimarts 7 d’octubre, a l’Audiència Nacional, a Madrid, van ser jutjades 11 persones, 3 basques i 8 catalanes.\nLa intenció d’aquest escrit no és fer una crònica exhaustiva d’aquests dos dies de judici, sinó més aviat explicar el punt de vista i les impressions de les persones que hi vam ser, per aportar més elements a la versió oficial oferta pels grans mitjans de comunicació.\nDilluns al matí, amb nervis i molt de fred, sortim del metro al carrer Gènova. Comencem a caminar carrer avall. A la dreta, la seu estatal del Partit Popular; una mica més avall a l’esquerra, l’Audiència Nacional i, al fons, la Plaza Colón amb la seva gran i famosa bandera.\nEl judici començava, en teoria, a 2/4 d’11. Des d’abans de les 10h, familiars i amics dels encausats es troben ja a la porta de l’Audiència.\nMentrestant, la nit anterior, un autocar amb 55 persones havia sortit de Barcelona en direcció a Madrid. A mig camí, Mossos d’Esquadra encaputxats van parar l’autocar, van fer baixar i identificar a totes les persones que hi anaven i les van fer estar una bona estona en fila de cara a l’autocar.\nTot això amb amenaces, males paraules, mostrant armes…\nCap a 2/4 d’11 els policies de l’entrada de l’Audiència Nacional van deixant entrar amb compta gotes a la gent, per assistir a un judici que, en teoria, era públic. Sempre de 5 en 5, i en un principi només els familiars, algunes persones accedeixen a dins de l’edifici passant prèviament per un detector de metalls i registrant les seves dades, i la seva imatge, en un ordinador.\nQuan ja han passat unes quantes persones, un policia decideix que no pot entrar ningú més, quan a la Sala encara hi ha lloc i familiars molt propers (com pares o mares) han quedat fora. Finalment, quan el judici ja ha començat, deixen entrar unes quantes persones més. Tot i això, molta de la\ngent que havia vingut amb l’autocar es queda sense entrar. Cal remarcar, però, que els mitjans de comunicació no van tenir cap problema per accedir a la sala i que ho van fer abans que nosaltres.\nEl judici comença, finalment, a les 12. Entrem a la sala. Al fons, un seguit de taules on hi seuen jutges, fiscal, traductors, advocats. Al mig, unes cadires per als acusats que estan en llibertat i en un cantó, una peixera immensa de vidre, i a dins, els presos. Al fons de tot, hi ha el lloc per al\npúblic, la premsa i la policia que, amb uniforme i de paisà, ens "acompanya". Un altre vidre separa el públic de la sala.\nQuan entrem veiem als presos i les preses. En Zigor, la Laura i en Diego estan asseguts un al costat de l’altre i no paren de xerrar entre ells. En 2 anys i mig no s’han pogut veure! També hi ha gent en el públic a qui l’Estat no se ha volgut autoritzar visites per als presos i fa 2 anys i mig que no veu a qui són companys i amics de fa molt de temps.\nLlavors comença el judici. Primer, les preguntes del Fiscal, després les de les altres defenses i finalment les de la defensa de cada encausat. El desenvolupament dels processos judicials acostumen a tenir un punt de teatre\no ritual. A l’Audiència Nacional, aquesta sensació s’accentua.\nDurant el judici no hi ha gaires sorpreses. Només alguna pregunta curiosa del Fiscal, com per exemple si no és estrany, havent-hi 8 universitats a Madrid, que una madrilenya vagi a Barcelona a estudiar Dret quan les classes\nsón en català; o l’afirmació de que Barcelona té 5 milions d’habitants, el qüestionament de que per visitar un pres a l’Estat Francès hagis d’entregar fotografies juntament amb les teves dades personals. Ens molts casos, la impressió era de que tant el tribunal com el Fiscal no sabien gaire, en alguns casos, de què parlaven i que passi el que passi durant el judici, hi ha milers de factors externs (polítics, policíacs, mediàtics…) que afecten o poden afectar al resultat i sobre els quals s’hi pot fer poc durant el judici.\nEl primer dia de judici va declarar en Diego, a part de la Lierni Armendariz i en Fernando Garcia Jodrá. El segon dia, la Laura, en Zigor i les altres 5 persones encausades.\nA l’inici del primer dia, l’advocada de la Lierni, i després ella mateixa, van denunciar que durant el trasllat des de la presó de Soto del Real fins a l’Audiència Nacional, ella i la Laura van ser agredides per la Guàrdia Civil. El segon dia van patir un escorcoll integral.\nLa gent que va venir amb l’autocar es va quedar al carrer, amb cartells a favor dels presos, fent una concentració. La Policia els va anar allunyant de l’Audiència fins a Plaza Colón, a tres o quatre cantonades, on van passar tot el matí envoltats de policies que limitaven els seus moviments i els\ncontrolaven i intimidaven en tot moment.\nAcabat el primer dia del judici, el furgó de la Guàrdia Civil que transportava els i les preses va passar per davant de la concentració. Els crits de la gent de “Llibertat presos i preses polítiques” van ser contestats amb cop dels nostres companys i companyes des de dins el furgó.\nEl segon dia de judici, al voltant de les 12, van acabar de declarar totes les persones encausades i es va fixar tota la setmana vinent (del 13 al 17 d’octubre) per a declaracions de testimonis (tant de les defenses com de la fiscalia) així com per a les proves.\nDes de Rescat volem agrair a tota la gent que s’ha mobilitzat tots aquests dies. Volem agrair a tota la gent que ha anat a Madrid a mostrar el seu suport directe a preses i encausades, així coma totes i tots les que s’han realitzat manifestacions, concentracions, talls de carrers o accions simbòliques a Gràcia, Sants, Poble Nou, Sant Andreu, Barcelona, Terrassa,\nVilanova i la Geltrú, Ribes, Sitges, Cornellà, Molins de Rei, Capellades, Lleida i segurament altres que ens deixem.\nTot i això volem recordar a tothom que el judici no s’ha acabat, que en Juanra, la Lola, en Zigor, la Laura i en Diego encara són a la presó, que en\nJuanra serà extraditat properament a l’Estat Espanyol i que molts dels i les preses encara tenen judicis pendents.\nFins que no les tinguem a tots i totes al carrer, entrenosaltres, haurem de seguir lluitant!\nAudiència Nacional, tribunal d’excepció!\nNo a l’extradició d’en Juanra!\nEstat espanyol, torturador!\nLlibertat Zigor, Diego, Laura, Lola i Juanra!\nPaïsos Catalans, 10 d’octubre del 2003.


Investiguen un home que ha envestit diversos cotxes amb un camió a Alemanya\nLes autoritats intenten aclarir si es va tractar o no d'un atac terrorista\n2 min. Barcelona 08/10/2019 14:46\n651x366 El camió que va envestir diversos cotxes dilluns a la nit a la ciutat alemanya de Limburg / REUTERS El camió que va envestir diversos cotxes dilluns a la nit a la ciutat alemanya de Limburg / REUTERS\nLes autoritats alemanyes estan investigant un home que va robar ahir un camió a la localitat de Limburg, a l'estat de Hessen, i va envestir amb el vehicle vuit cotxes que estaven parats en un semàfor. Fins a nou persones van quedar ferides. Les autoritats consideren que fins i tot podria tractar-se d'un atac terrorista, segons la cadena pública alemanya ZDF, que ha assegurat que es basa en informació d'organismes de seguretat. En canvi, la Fiscalia de Frankfurt, que ha assumit la investigació, no ha confirmat aquest fet.\nL'individu que va encastar el camió robat ha estat detingut. És d'origen sirià i té 32 anys, segons diversos mitjans alemanys. A més, l'agència Dpa ha detallat que vivia a Alemanya des del 2015 i era conegut per la policia per haver protagonitzat petits delictes, com ara robatoris.\nL'home va robar el camió aprofitant que el conductor s'havia aturat en un semàfor en vermell. Segons ha explicat el conductor, l'individu va obrir la porta de la cabina del vehicle i el va arrossegar cap a fora sense dir res.\nPoc després de l'incident va començar a córrer el rumor que podia tractar-se d'un atemptat, fins al punt que la policia va difondre un tuit en què demanava que s'evitessin les especulacions. "En aquests moments s'està duent a terme un ampli operatiu policial a Limburg. Sisplau, tinguin en compte que el sospitós ha estat detingut. Estem investigant el que ha passat. Sisplau, evitin fer especulacions. Ningú necessita especulacions desenfrenades", va advertir la policia.\nUn portaveu de l'Oficina Regional d'Investigació Criminal ha declarat que, quan passen aquest tipus d'incidents, és obligació de la policia investigar totes les possibilitats.


Barcelona i les drogues, per Carme Borrell\nBarcelona i les drogues\nLa ciutat, amb una experiència de 30 anys a combatre les addiccions, posa en marxa un altre pla\nDimarts, 05/12/2017 | Actualitzada 06/12/2017 - 19:16\nEl consum de drogues ha estat una de les preocupacions recurrents dels serveis de salut pública al llarg dels anys. A Barcelona, on disposem d’un ambiciós Pla d’Addiccions que més endavant detallarem, les drogues més consumides són el tabac i l’alcohol. En la població major de 15 anys el consum de tabac ha disminuït al llarg dels anys, de forma que ara són fumadors un 23% dels homes i un 16% de les dones. Respecte al consum d’alcohol, veiem com el 9% dels homes i el 4% de les dones en fan un ús a nivells de risc per a la salut. Mentrestant, el cànnabis és la substància il·legal més consumida, com es deriva de l’Enquesta de Salut de 2016, on un 7% dels homes i un 1,8% de les dones indicaven que l’havien consumit almenys un cop en el darrer mes. D’altra banda, també podem veure com la important xarxa de Centres d’Atenció a les Drogodependències de la ciutat, els CAS, té usuaris majoritàriament homes, que sobretot demanen atenció per consum d’alcohol, seguit de cocaïna i heroïna.\nL'alcohol i els joves\nPel que fa als joves, malgrat el descens del consum de tabac, a segon de batxillerat (17-18 anys) el consum regular de tabac afecta el 20% dels nois i el 24% de les noies. I el percentatge d’alumnes d’aquest curs que declaren haver pres alguna vegada 5 o més begudes alcohòliques de cop (binge drinking) en els darrers 30 dies és més elevat en els nois: 31%, xifra que en les noies és del 23%. Sabem que la meitat de nois i noies d’aquesta edat han provat el cànnabis. I, en clau de riscos, entre els joves que han tingut relacions sexuals una bona part declaren haver-ho fet sota els efectes de l’alcohol o altres drogues i, a més, en aquests casos, al voltant del 70% asseguren no fer servir el preservatiu.\nLa ciutat de Barcelona ja fa tres dècades que va posar en marxa el Pla d’Acció sobre Drogues; de fet, són plans per a quatre anys que han permès portar a terme una vigilància continuada del problema i implementar les accions necessàries per abordar-lo. Tots els plans de drogues han partit d’un ampli consens social i polític, amb la participació de diferents actors, i han conduït a un model d’afrontar el problema que és referent per a moltes altres ciutats i països.\nAvaluació de dades i atenció a la ciutadania\nRecentment s'ha aprovat el novè pla, el Pla d'Acció sobre Drogues 2017-2020. Per a la seva confecció es parteix d’una avaluació rigorosa de la feina feta, a partir de dades i indicadors però escoltant a fons la ciutadania, les entitats i els àmbits tècnics i polítics. El Pla conté cinc grans línies estratègiques que inclouen la perspectiva dels determinants socials de la salut, la importància de la participació, d’assegurar una bona governança, així com abordar l’estigma que representa l’ús de drogues, entre altres.\nL’abús de substàncies és una de les condicions de salut més estigmatitzades, i per tant cal que les polítiques s’adrecin a prevenir-ne el consum i tractar les persones consumidores com a ciutadania de ple dret. Cal foragitar l’ombra de l’estigma. El Pla inclou la implementació d’una governança global amb una estratègia comuna pel que fa al consum de drogues al conjunt de la ciutat. Haurà de considerar, per tant, la diversitat i les particularitats dels diferents territoris i les accions aniran encaminades, entre d’altres, al control de l’oferta i al compliment de la normativa vigent en promoció i publicitat i en venda a menors. Simultàniament, s’ha acordat actuar sobre els determinants socials de la salut com ara les condicions de vida i treball de les persones. Ho veurem, a més a més, en la prevenció portada a terme en els àmbits de l’escola, la família i la comunitat. Dins dels objectius i les línies del Pla destaca també la que persegueix adequar i mantenir la xarxa assistencial, garantint l’accés als recursos de qualitat per les persones que ho necessitin oferint un tractament integral. Però el Pla de Drogues diu també que cal estimular i millorar la col·laboració entre les parts que abordem el consum de drogues, així com la participació de la comunitat i de les associacions de persones afectades.\nEn el marc d’aquestes directrius, i les accions que se’n deriven, ara que comença a caminar aquest nou Pla d’Acció de Drogues de Barcelona, tenim la certesa que contribuirà de ple a fer que la nostra ciutat avanci en la prevenció del consum de drogues i en el tractament de les persones afectades.\nTemes: Ajuntament de Barcelona Addiccions Drogues


balena blanca ~ alaskan\nPosted on 7/27/2013 04:09:00 a. m. by IL.FURIOSO.CANE.NERO\n/Il·lustració de GRZNYC/\nM’és impossible amagar l’amor casi pertorbador que tinc cap a l’oceà i els cetacis que hi viuen com a pastors. Una atracció forta, magnètica, filla d’una coexistència morbosa entre el desig per allò desconegut i la sensació de poder-se perdre a la immensitat blava. Desafortunadament, només puc imaginar una visió on m’assec a la vora del Bàltic o l’Antàrtic observant les migracions d’un dels éssers que són tan part de mi com jo d’ells. Qui sap què va motivar Melville a transformar el catxalot d’ésser lliure a botxí d’una raça cada cop més alienada de la pròpia essència com és l’esser humà.\nMoby Dick ha estat un llibre que m’ha marcat. No va ser el llibre de la meva vida, ni la història que em va obrir horitzons abans llunyans. He absorbit aquesta obra com un recull de profecies, com una colla de veritats sorgides directament de la boca d’un oracle, con un llistat d’actes no derogables. Perqué “Ahab és Ahab per sempre. Tots els seus actes estan decretats i són immutables.” Un oracle que té la consistència i la profunditat de l’oceà, però que no comparteix al mateix color. L’oceà i els seus mars, terrenys de l’enemic i camp de batalla, es vesteixen de negre com si volguessin cedir el protagonisme absolut a la balena. Blanca. I és així com “la mar negra s’inflava i s’inflava, i encara s’inflava incansablement, com si les seves marees immenses fossin una consciència, i la gran ànima del món patís d’angoixa i de remordiments pel gran pecat i els sofriment que havia engendrat.”\nL’ésser humà només és una víctima. Allò que cerca és l’aniquilació, la purificació personal, el sentir-se boc expiatori d’una força superior i justa. Buscar la fi “en la cacera turmentada d’aquest fantasma demoníac que una hora o altra neda davant tots els cors humans, tant una cosa com l’altra, mentre l’encalcem per aquest globus rodó, ens porta a laberints estèrils o ens deixa embarrancats a mig camí.” Ahab i els seus mariners son l’encarnació dels pecats humans, cerquen de tornar cap a l’origen. Com el mateix capità reflexiona, “el que és fet en el foc ha de pertànyer al foc.”\nL’infern, la calor abrusadora, viu a l’aigua. Traspassar el sentiment de malignitat a la balena és justificar la caça despietada d’una espècie i amagar darrere una màscara l’intent de suïcidi col·lectiu de tothom a bord del Pequod. L’home s’està podrint per dins. I s’està podrint sol: “que déu t’ajudi vell (Ahab): els teus pensaments han creat una criatura en el teu interior. I aquells els intensos pensaments del qual el converteixen en Prometeu té un voltor que s’alimenta per sempre en el seu cor; i aquest voltor és la mateixa criatura que ha creat.”\nVeure la balena com a dimoni, veure el catxalot com a enemic no només justifica una matança roïna, també és la motivació que creix i nodreix una ràbia descomunal.\n“Jutgeu, doncs, a quins graus de fúria inflamada i pertorbadora eren empeses les ments dels seus caçadors més desesperats, quan, entre les estelles dels bots trinxats i els membres de companys destrossats que s’enfonsaven, aconseguien allunyar-se nedant dels blancs coàguls de la còlera monstruosa de la balena cap a la llum del sol, serena i exasperant, que somreia com si estiguessin en un bateig o en unes noces.” Caçadors, víctimes, màrtirs. I “la Balena Blanca nedava davant d’ell com si fos l’encarnació monomaníaca de tots els elements malignes que alguns homes profunds senten que els devoren, fins que acaben vivint amb mig cor i mig pulmó.” La Balena Blanca és la raó de ser de l’home. Justifica la seva possibilitat de ser pecador. I com diu Melville, “en aquest món, companys, el pecat que paga el seu passatge pot viatjar lliurement i sense passaport; en canvi, la Virtut, si és pobra, és aturada a totes les fronteres.”\nContinuo assegut a la vora de la costa. Somiant amb l’oceà. En tonalitats blaves i grises. Observo.\n"And the sea will grant each man new hope. As sleep brings dreams."\nEtiquetes: Ahab, aigua, amor, angoixa, Antàrtic, balena, Bàltic, catxalot, cetacis, dimoni, infern, jo, mar, Melville, Moby Dick, oceà, pecats, Pequod, Prometeu, víctima


dimarts, 26 de maig de 2020 01:24h\n#zonificacióConsell de MallorcaLloguer turísticMallorcaal·legacions\nUn total de 43 al·legacions s’han presentat a la proposta de zonificació del Consell de Mallorca. D’aquestes, 27 són de particulars, 10 d’entitats, 3 d’empreses i també les dels grups de consellers del Partit Popular, de Ciudadanos i d’El Pi-Proposta per les Illes.\nEntre les entitats que han presentat al·legacions es troben Aptur Balears, Fevitur, Terraferida, el GOB i la Federació Hotelera de Mallorca, entre d’altres.\nPer altra banda, hi ha hagut 25 ajuntaments que han presentat informe amb propostes per a la zonificació del lloguer turístic de l’illa pel que respecta als seus municipis. La resta d’ajuntaments (27), no han presentat cap informe. Per tant, aquests s’entendran com a silenci administratiu positiu. Cal recordar que s’exceptua l’Ajuntament de Palma perquè redacta la seva pròpia zonificació.\nA partir d’ara, l’equip redactor s’encarregarà d’analitzar les propostes i els informes per tal de respondre les peticions. Una vegada analitzades, s’haurà d’enviar la proposta de zonificació a la Comissió Balear de Medi Ambient que tendrà el termini d’un mes per emetre informe. Una cop finalitzats aquests tràmits, la proposta de zonificació haurà de ser aprovada, definitivament, al Ple del Consell.